**Správa**

**o výchovno- vzdelávacej činnosti , jej výsledkoch**

**a podmienkach v Súkromnej spojenej škole - org. zložka materská škola, M. Falešníka 6 v Prievidzi**

**za školský rok 2021/2022**

**Predkladá: PaedDr. Gabriela Bálintová**

Riaditeľka SSŠ M. Falešníka 6, v Prievidzi

Prerokované na Pedagogickej rade Prerokované v Rade školy SSŠ

M, Falešníka 6, v Prievidzi SSŠ M. Falešníka 6, v Prievidzi

dňa: 25.8.2022   
  **Stanovisko rady školy :**

Pedagogická rada, Rada školy odporúča zriaďovateľovi

**s c h v a ľ u j e**   **s c h v á l i ť**

**....................................................... ………………………………**

Riaditeľka školy predseda RŠ pri SŠ

**Stanovisko zriaďovateľa:** Mgr. Vladimír Bálint

s c h v a ľ uje

........................................................

Mgr. Vladimír Bálint

štat. zastup. zriaďovateľa

**1. ÚDAJE O MATERSKEJ ŠKOLE**

§ 2. ods. 1 a Údaje o škole alebo o školskom zariadení v rozsahu: názov, adresa, telefónne

číslo, webové sídlo, adresa elektronickej pošty

1. Názov: Súkromná spojená škola, org. zložka materská škola,

M. Falešníka 6, Prievidza

1. Adresa: M. Falešníka,
2. Telefón: 0905 705 459
3. www stránka: www.eskolapd.sk
4. E-mail: [eskolapd@eskolapd.sk](mailto:eskolapd@eskolapd.sk)

Vedúci zamestnanci:

1. Riaditeľka MŠ: PaedDr. Gabriela Bálintová
2. Zástupkyňa riaditeľky: Mgr. Ivana Gogolová
3. Vedúca prevádzky: Ing. Ľubica Zbiňovcová
4. Rada školy:

Mgr. Eva Sumeráková predseda rady školy

Mgr. Viktória Vojtková zástupca pedagogických zamestnancov

Mgr. Andrea Petrášová zástupca pedagogických zamestnancov

Ing. Ľubica Zbiňovcová zástupca nepedagogických zamestnancov

Ing. Vladimír Bálint delegovaný zástupca zriaďovateľa

Mgr. Lenka leporisová delegovaný zástupca zriaďovateľa

Bc. Andrea Nováková delegovaný zástupca zriaďovateľa

Martin Glonek Dis.Art. delegovaný zástupca zriaďovateľa

Ing. Katarína Doničová zástupca rodičov   
 Katarína Kučerková zástupca rodičov

Miroslava Beňová zástupca rodičov

**Vyučovací jazyk:** slovenský

**2. ZRIAĎOVATEĽ ŠKOLY**

§ 2. ods. 1 b Údaje o zriaďovateľovi v rozsahu: názov, sídlo, telefónne číslo, adresa

elektronickej pošty

1. Názov: oz Eškola
2. Sídlo: Cigeľ 409, 971 01 Cigeľ
3. Telefón: 0905 796 231
4. Email: balint@eskolapd.sk

**3. INFORMÁCIE O ČINNOSTI RADY ŠKOLY**

§ 2. ods. 1 c Informácie o činnosti rady školy alebo rady školského zariadenia a o činnosti

poradných orgánov riaditeľa školy, ak sú zriadené, najmä počet a dátumy zasadnutí a prijaté

uznesenia

**Rada školy**

Počet stretnutí: nezasadala

Poradné orgány:

a/ metodické združenie pre MŠ

Nebolo zriadené

**4. POČET DETÍ (tried)**

**(stav k 15. 09. 2021 )**

**§ 2. ods. 1 d Počet detí, žiakov alebo poslucháčov**

**Počet tried: 5**

**Počet detí: 96**

|  |
| --- |
| **a.) Počet tried a detí v MŠ k 15. 09. 2021** |

|  |  |  |  |  |  |  |
| --- | --- | --- | --- | --- | --- | --- |
|  | **TRIEDY** | | | |  |  |
| **Deti** | **1.** | **2.** | **3.** | **4.** | **5.** | **Celkom** |
| **Počet detí spolu** | 18 | 19 | 19 | 20 | 20 | 96 |
| **z toho 2 ročných** | 10 | 0 | 0 | 0 |  |  |
| **z toho integrovaní** | 0 | 0 | 0 | 0 |  | 0 |
| **z toho s predĺženým povinným predprimárnym vzdelávaním** | 0 | 0 | 0 | 0 | 3 | 3 |
| **z toho deti plniace povinné predprimárne vzdelávanie** | 0 | 0 | 0 | 20 | 9 | 29 |
| **z toho deti so ŠVVP** | 0 | 0 | 0 | 0 | 0 | 0 |
| **z toho individuálne vzdelávanie** | 0 | 0 | 0 | 0 | 0 | 0 |

**b.) Prijaté deti do MŠ**

|  |  |
| --- | --- |
| Počet detí prijatých žiadostí k školskému roku 2021/2022 | 11 |
| Celkový počet detí prijatých k septembru 2021/2022 | 31 |

**5. POČET PEDAGOGICKÝCH ZAMESTNANCOV, ODBORNÝCH ZAMESTNANCOV A ĎALŠÍCH ZAMESTNANCOV**

§ 2. ods. 1 e Počet pedagogických zamestnancov, odborných zamestnancov a ďalších

zamestnancov

|  |  |  |
| --- | --- | --- |
| **Celkový počet zamestnancov k 30. 06. 2022** | | **18** |
| pedagogickí zamestnanci | riaditeľka školy | 1 |
|  | učiteľky MŠ | 10 |
|  | **Spolu** | **11** |
| nepedagogickí zamestnanci | vedúca ŠJ/kuchárky | 1/4 |
|  | prevádzkoví zamestnanci | 2 |
|  | **Spolu** | **7** |

**6. ÚDAJE O PLNENÍ KVALIFIKAČNÉHO PREDPOKLADU PEDAGOGICKÝCH ZAMESTNANCOV**

§ 2. ods. 1 f Údaje o plnení kvalifikačného predpokladu pedagogických zamestnancov

**Kvalifikovanosť pedagogických zamestnancov**

|  |  |
| --- | --- |
| Počet pedagógov | 10 |
| z toho |  |
| kvalifikovaných | 9 |
| nekvalifikovaných | 1 |

**Pedagogickí zamestnanci**

|  |  |
| --- | --- |
| Počet začínajúcich pedagogických zamestnancov | 1 |
| Počet samostatných pedagogických zamestnancov | 9 |
| Počet pedagogických zamestnancov s 1.atestáciou | 2 |
| Počet pedagogických zamestnancov s 2.atestáciou | 0 |

**7. AKTIVITY A PREZENTÁCIA ŠKOLY NA VEREJNOSTI**

§ 2. ods. 1 g Informácie o aktivitách a prezentácii školy alebo školského zariadenia na verejnosti

**a) Iné aktivity**

September:

* Otvorenie školského roku
* Propagácia projektov školy formou pútačov a násteniek, webové stránky školy
* Jesenné tvorivé dielne v spolupráci s CVČ
* Výzdoba MŠ veterníkmi – farebná veterná materská škola
* Maňuškové divadlo „Zajačik Ušiačik“
* Externé divadlo Theátrum Rožňava „Pesničkár“
* Realizácia pohybových aktivít na multifunkčnom ihrisku

Október

* Fotografovanie detí
* externé divadlo
* Zbieranie gaštanov a iných jesenných plodov
* 16.10. – Svetový deň zdravej výživy, účasť na kampani Ministerstva školstva SR – „Odstráň obezitu.“
* Deň starých rodičov – vzdelávacie aktivity
* Svetový deň umývania rúk – čisté ruky – vzdelávacie aktivity
* Účasť na výstave jesenných plodov
* „Bádanie a skúmanie“ aktivity v prírode
* Farebný ponožkový týždeň
* Svetový deň zdravej výživy, vzdelávacie aktivity: „O zdravej výžive, ovocí , zelenine“

November:

* Deň jablka – aktivity na podporu zdravej výživy v spolupráci so školskou jedálňou
* Maňuškové divadlo „Načo slúži zubná kefka“
* Turistická vychádzka

December:

* „Koľko lásky sa zmestí do krabice“ – zbierka darčekov pre ľudí žijúcich v domovoch dôchodcov
* 06.12. - Mikuláš v MŠ
* Príprava vianočných pozdravov pre rodičov,
* 17.12. - školská slávnosť,
* Maňuškové divadlo „Mikuláš“
* Tvorivé dielničky
* Vianočná exkurzia do mesta – pozorovanie výzdoby

Január

* Fotenie detí
* Maňuškové divadlo „Rukavička“
* Obmedzenie prevádzky z dôvodu pandémie COVID-19

Február

* Karneval
* Aktivity v spolupráci so základnou školou pre budúcich prvkov
* Výchovný koncert v spolupráci so ZUŠ

Marec:

* 22.3. - Svetový deň vody
* Jarné upratovanie na školskom dvore
* Triedne bádanie a skúmanie
* Jarné sadenie do záhonov
* Maňuškové divadlo
* Rodičovské združenie pre rodičov plniacich povinné predprimárne vzdelávanie v spolupráci s CPPPaP, prezentácia ZŠ
* Mesiac knihy – čítanie, návšteva knižnice
* Planetáriu Žiar nad Hronom exkurzia

Apríl:

* Svetový deň Zeme 24.04. - – čistota a jej udržiavanie v areály MŠ
* Externé divadielko a prednáška o environmentálnej výchove
* Realizácia Veľkonočnej výzdoby interiérov a exteriérov materskej školy
* Exkurzia v ZOO
* Deň vody –bádateľské aktivity

Máj:

* Turistická vychádzka
* Tvorba darčekov ku dňu matiek
* Exkurzia do kvetinárstva
* Vystúpenie ku Dňu matiek
* 28.5. Svetový deň hier – hry a aktivity na školskom dvore
* Bádanie a skúmanie v triedach
* Mestská polícia v MŠ

Jún:

* Screeningové meranie zraku
* Cvičenia v prírode pri rieke Nitre
* Predplavecký výcvik
* Sférické kino
* Prehliadka ľudových piesní
* Rozlúčka s deťmi odchádzajúcich do ZŠ

**8. Spolupráca s rodičmi, radou školy a inými inštitúciami**

|  |  |  |
| --- | --- | --- |
|  |  |  |
| Rada školy | * podporovala výchovno – vzdelávací proces v MŠ , |
| Centrum voľného času Bojnice | * krúžková činnosť v popoludňajších hodinách pod vedením Mgr. Renáty Gažik sa realizoval 1krát do týždňa krúžok šachu |
| Centrum pedagogicko – psychologického poradenstva a prevencie PD | Spolupracovali sme pri:   * pedagogickom diagnostikovaní detí, * na posúdení školskej spôsobilosti detí,   V prípade potreby sa na zamestnancov CPPPaP obraciame so žiadosťou o pomoc pri výchovných problémoch, rodičom poskytujú individuálne konzultačno – poradenské služby. |
| základná škola | * v priebehu školského roka pani učiteľky 1. ročníka ZŠ s pani učiteľkami detí predškolského veku navzájom spolupracovali, * realizovali sa vzájomné návštevy detí v MŠ a ZŠ, * prezentovali sa školské vzdelávacie programy základných škôl pred zápisom detí do školy. |
| Základná umelecká škola, | * prezentovali sme rodičom možnosť zápisu detí do Základnej umeleckej školy * intenzívnejšie podnecujeme estetické cítenie detí v MŠ účasťou na výstavách prác a koncertov detí a zamestnancov ZUŠ, * na základe spolupráce s rodinou a pozorovaní učiteliek sme odporúčali zápis detí do ZUŠ (detí, ktoré disponujú talentom a nadaním ). |
| Mestská knižnica | * Exkurzia v mestskej knižnici |
| Slovenský futbalový zväz | * futbalový (športové a loptové hry) krúžok realizovaný 1x do týždňa s kvalifikovaným trénerom Dajme spolu gól |
| Krúžková činnosť | * Anglický jazyk * Tanečný krúžok * Príprava športovej gymnastiky * Výtvarný krúžok * Folklórny krúžok |
| Prezentácia školy | * na webovej stránke a sociálnych sieťach |

**9. PROJEKTY A PROGRAMY ŠKOLY**

§ 2. ods. 1 h Informácie o projektoch, do ktorých je škola alebo školské zariadenie zapojené

**Výchovno - vzdelávacia činnosť v MŠ** utvárala podmienky na zdravý vývoj detí s prihliadnutím na ich vek, zdravotný stav a stupeň psychosomatického vývoja, ako aj na predchádzanie poškodeniam zdravia, najmä na predchádzanie nadmernej psychickej a statickej záťaži. Snahou kolektívu MŠ bolo vytvárať optimálne podmienky v oblasti ochrany, prevencie a podpory zdravia našich detí.

|  |  |  |
| --- | --- | --- |
| **Utváranie základov zdravého životného štýlu** |  |  |
| **Osvetový program DENTAL ALARM** | Cieľom bolo vytvárať u deti návyk k dentálnej hygiene |
| **Čisté ruky** | Realizovali sme projekt, vďaka ktorému poukazujeme na dôležitosť hygieny (ako si správne umývať ruky, starať sa o čistotu tela, starostlivosť o svoje zdravie). |

|  |  |  |
| --- | --- | --- |
| **Životospráva a stravovanie** | **Národný program prevencie obezity** | Systematickú pozornosť sme venovali aktivitám zameraným na oblasť výživy, pohybu, telesného a duševného zdravia detí. Realizovali sme pitný režim – čistá voda. |
| **Európsky program podpory konzumácie ovocia a zeleniny** | Realizácia počas celého roka, pravidelným prísunom ovocia a zeleniny prostredníctvom školskej jedálne. |
| **Školský mliečny program** | je vládnym programom určený pre žiakov MŠ, ZŠ a SŠ vo vzdelávacích inštitúciách. Podporuje spotrebu mlieka a mliečnych výrobkov pre deti v predškolských zariadeniach a pre žiakov vo vzdelávacích inštitúciách z finančných zdrojov EÚ a národných zdrojov. |
| **Zamerali sme sa na významné dni:** | **Svetový deň výživy** – Deň jablka  **Svetový deň mlieka** |
| **Environmentálna výchova** | **Zamerali sme sa na uvedomelý, pozitívny vzťah a prístup k prírode, životnému prostrediu, a rozvíjaniu ekologického cítenia.** | * **Svetový deň Zeme -**  úprava školského dvora – učiteľky s deťmi. * Starostlivosť o zvieratká v zime, zhotovenie kŕmidiel pre vtáčikov. * Starostlivosť o hmyz – hmyzí domček. * Starostlivosť o svoje okolie. * Pestovanie a starostlivosť o bylinky v školskej záhrade, * Účasť projekte **Zbierame použité baterky so Šmudlom** zabezpečuje zber a recykláciu bateriek, ktoré už doslúžili. * Environmentálny projekt „**Separácia odpadu“** * Realizácia prednášky deťom zameranej na separáciu odpadu.   Podmienky na separovanie odpadu:   * separačné odpadkové koše do tried * odpadkové veľké smetné nádoby určené na vývoz * odpadkové nádoby na batérie umiestnené v šatniach |

**10. VÝSLEDKY INŠPEKČNEJ ČINNOSTI ŠŠI**

§ 2. ods. 1 i Informácie o výsledkoch inšpekčnej činnosti vykonanej Štátnou školskou

inšpekciou v škole alebo v školskom zariadení

V školskom roku 2021/2022 nebola vykonaná kontrolná činnosť zo ŠŠI

***Správa o výsledkoch inšpekčnej činnosti vykonanej v dňoch2 1.11.2010 - 24.11.2010***

**Komplexná inšpekcia** bola zameraná na stav a úroveň pedagogického riadenia, procesu a podmienok výchovy a vzdelávania v materskej škole

**Závery:**

Inšpekčná činnosť Štátnou školskou inšpekciou bola vykonaná 21.11.2010 -24.11.2010 .

Hodnotenie : Dobre

**11 . Priestorové a materiálno - technické podmienky školy**

§ 2. ods. 1 j Informácie o priestorových podmienkach a materiálno-technických podmienkach

školy alebo školského zariadenia

**Technický stav** budovy - škola bola kompletne zrekonštruovaná v roku 2018 podľa nových noriem, škola disponuje výťahom , v jedálni je klimatizácia a v triedach sa postupne inštalujú odhlučňujúce panely. Každé poschodie je vybavené galériou, v ktorej prebiehajú výchovné koncerty, koncerty žiakov ZUŠ, besedy....

Prízemie tvoria:

* vstupné chodby,
* šatňa detí, umyvárka, WC pre deti a personál,
* 5 tried – slúžia ako herne,
* 1 stabilná spálňa.
* V 1. triede sa lehátka rozkladajú,
* stolovanie detí je v jedálni školy,
* kabinety učebných pomôcok,
* práčovňa,

V hospodárskej časti sa nachádzajú:

* školská jedáleň, ktorá je klimatizovaná
* kuchyňa s príslušnými priestormi, účelové priestory pre personál - WC, sprcha.
* školský dvor je vybavený preliezkami a záhradným domčekom.

Denný poriadok zohľadňuje špecifiká predprimárneho vzdelávania, ako aj celodenného pobytu dieťaťa v materskej škole – psychohygienu, striedanie relaxačných činností s aktivizujúcimi činnosťami.

**Zariadenie MŠ** - materská škola je vybavená nábytkom, pomôckami a hračkami, ktoré zodpovedajú hygienickým predpisom (veľkosť, materiál, zmývateľnosť, adekvátnosť k veku dieťaťa a pod.). Skrinky, nábytok sú zostavené a zabezpečené tak, aby ich dieťa nemohlo prevrátiť a spôsobiť tým sebe alebo druhým zranenie. Podlaha je pokrytá PVC a kobercom, ktoré sa denne udržiavajú v čistote.

**Učebné pomôcky** - pravidelne inovujeme a dopĺňame moderné učebné pomôcky a softvér na skvalitnenie vyučovacieho proces podľa potrieb

**Vykurovanie** - vykurovanie je podlahové, vlastnou plynovou kotolňou

**Mikroklíma -** vhodná mikroklíma je zabezpečovaná pravidelným vetraním, počas zimných dní výmena vzduchu aspoň 3x denne ( bez prítomnosti detí). Tienenie veľkých presklených okien zabezpečujú vonkajšie markízy .

**Osvetlenie** - využíva sa najmä prirodzené osvetlenie, v lete sú miestnosti chránené pred nadmerným prehriatím a oslnením žalúziami. Umelé osvetlenie je vytvorené prostredníctvom svietidiel s ledkami

**Zvuková pohoda** - v triedach sú namontované protihlukové paneli. Priestory materskej školy sú členené tak, že sa v nich dajú vytvoriť výukové centrá, čím sa znižuje hlučnosť pri vzdelávaní.

**Vybavenie pitnou vodou** - materská škola je zabezpečená pitnou vodou z verejného vodovodu, ktorá je pravidelne kontrolovaná Stredoslovenskou vodárenskou spoločnosťou .

**Odstraňovanie odpadových látok** - na prechodné uskladnenie tuhého odpadu sú zabezpečené plastové nádoby. Nádoby sa pravidelne čistia, odpadky upratovačky denne vynášajú do kontajnera umiestneného pri veľkej bráne na školskom dvore. Odvoz tuhého odpadu zabezpečujú Technické služby mesta Prievidza.

**Materiálno - technické vybavenie** školy je dobré, interiéry a exteriéry školy sú funkčné a esteticky, podnetné a udržiavané v čistote.

**Školské ihrisko** - v areáli školy sa nachádzajú 2 nové ihriská, ktoré využívajú deti počas pobytu vonku.

**12. INFORMÁCIE O OBLASTIACH, V KTORÝCH ŠKOLA DOSAHUJE DOBRÉ VÝSLEDKY, O OBLASTIACH, V KTORÝCH MÁ ŠKOLA NEDOSTATKY**

§ 2. ods. 1 k Informácie o oblastiach, v ktorých škola alebo školské zariadenie dosahuje dobré

výsledky, o oblastiach, v ktorých má škola alebo školské zariadenie nedostatky

Učiteľky spĺňajú požadovanú odbornú a pedagogickú spôsobilosť a o svoju prácu prejavujú záujem, čo je predpokladom efektívneho a kvalitného predprimárneho vzdelávania. Učiteľky si rozširovali svoje osobnostné a profesijné kompetencie samoštúdiom, účasťou na metodických združeniach, na seminároch a školeniach (webinároch), účasťou na aktualizačnom a ďalšom vzdelávaní pedagogických zamestnancov. Vytvorili predpoklady k zaraďovaniu progresívnych metód a foriem predprimárneho vzdelávania, čo sa pozitívne odrazilo na vzdelanostnej úrovni detí.

**Z pozorovania výchovno – vzdelávacej činnosti** v jednotlivých triedach a na základe analýz z jednotlivých tried vyplýva:

**Adaptácia detí v materskej škole:**

priniesla so sebou množstvo zmien, s ktorými sa dieťa muselo vyrovnať. Ťažkosti pri začleňovaní sa dieťaťa do kolektívu boli individuálne, prispôsobuje sa v plnej miere dieťaťu. Diskutovali sme adaptačné problémy s rodičmi a hľadali spôsob, ktorým by sme uľahčili vstup dieťaťa do triedy. Snažili sa o jednotnosť, dôslednosť a trpezlivosť zo strany rodičov a učiteľov.

V oblasti **Jazyk a komunikácia**

* grafomotorická úroveň – učiteľky upozorňovali na správne sedenie, úchop grafického materiálu a sklon papiera pri zaznamenávaní grafickej stopy. Tlak na ceruzku je u niektorých príliš slabý alebo neprimerane silný. Pri kreslení na papier, na pracovných listoch veľmi často deti otáčajú papier. Správny úchop držania ceruzky sa upravuje v priebehu školského roka,
* nadväzovanie rečového kontaktu s inými je problematický,
* rôzne učebné pomôcky, hračky a materiál sa využíval zámerne, cieľavedome a efektívne,
* v čase hier a hrových činností učiteľky viedli deti k vyhľadávaniu informácií z kníh, časopisov, atlasov, viedli deti k pozitívnemu vzťahu ku knihám a literatúre, rôznymi metódami rozvíjali predčitateľskú gramotnosť detí,
* rečový prejav a slovná zásoba detí je zväčša veku primeraná,
* pozornosť sme venovali reči dieťaťa, rozvíjaniu komunikácie a schopnosti utriediť si a vypovedať myšlienku.
* návšteva logopéda je individuálna,
* problém s dodržiavaním pravidiel v komunikácii pretrváva,
* používalo sa široké spektrum textov žánrovo rôznorodej detskej literatúry.

V oblasti **Matematika a práca s informáciami**

* aktivitami sme podporovali rozvoj logického myslenia,
* V triede 5-6-ročných detí sme využívali Hejného metódu v matematike, ktorá podporuje logické myslenie u detí
* vytvárali podmienky na to, aby sa deti aj pri bežných situáciách a činnostiach stretávali s jednoduchou matematikou,
* jednotlivé vzdelávacie aktivity sa realizovali predovšetkým hravou formou, dramatizovaním a formou rôznych hier a jednoduchých súťaží,
* pri riešení úloh uplatňovali riadené rozhovory, ktorých súčasťou bolo aj kladenie otázok a pokynov.

V oblasti **Človek a príroda**

* vytvárali podnetné a stimulujúce situácie, ktoré vzbudzujú snahu spoznávať prírodné reálie,
* viedli deti k vyjadrovaniu predstáv o predmetoch, javoch a situáciách tak, aby malo každé dieťa možnosť vyjadriť svoju predstavu a prostredníctvom premyslených podnetov učiteľky ju meniť a zdokonaľovať,
* deti získavali skúsenosť s reálnymi predmetmi, javmi a situáciami,
* realizované činnosti vzbudzovali u detí snahu poznávať prírodné reálie,
* využívali aktivity vychádzajúce z výskumne ladenej koncepcii prírodovedného vzdelávania,
* učiteľky a deti preferovali aktivity realizované na školskom dvore, v prírode.

V oblasti **Človek a spoločnosť**

* vychádzali z prirodzenej detskej zvedavosti pri poznávaní spoločenského prostredia,
* zoznamovali sa s blízkym a vzdialenejším prostredím,
* zvýšenú pozornosť venovali poznávaniu pravidiel cestnej premávky a dopravných pravidiel vo vzťahu k dieťaťu a to v role spolujazdca,

V oblasti **Človek a svet práce**

* vytvoril sa priestor s dostatočným materiálnym zabezpečením,
* spoznávali pracovnú náplň niektorých povolaní a ich význam,
* deti mali rovnakú možnosť prakticky si rozvíjať zručnosti, ktoré sú špecifikované vzdelávacími štandardmi.

V oblasti **Umenie a kultúra**

* pomocou jednoduchých výtvarných vyjadrovacích prostriedkov vyjadrovali svoje predstavy, rozvíjali si fantáziu a tvorivosť, získavali a rozvíjali si elementárne výtvarné schopnosti, zručnosti a návyky,
* spev a hudobno - pohybové činnosti boli často realizované na vyplnenie času medzi jednotlivými organizačnými formami.
* Aktívne sme využívali spoluprácu so ZUŠ

V oblasti **Zdravie a pohyb**

* využívali telocvičňu,
* pohybové aktivity sa realizovali každodenne,
* nadobudli základné hygienické návyky a sebaobslužné činnosti.

**SWOT analýzy**

**Silné stránky:**

* Klíma školy, atmosféra školy, tried, dobré medziľudské vzťahy, otvorenosť školy smerom k širšej komunite
* Záujem o profesijný rozvoj a zvyšovanie kvalifikácie
* Uplatňovanie inovácií v procese vzdelávania
* Školský vzdelávací program obohatený o nové prvky vychádzajúce z aktuálnych potrieb
* Pripojenie na internet, veľmi dobrá vybavenosť digitálnymi a didaktickými učebnými pomôckami
* Materiálna vybavenosť, dostatok hračiek a učebných pomôcok
* Exteriér školského dvora – veľká rozloha a vybavenosť novými exteriérovými prvkami
* Realizácia školských projektov
* Múdre hranie II
* Vytvorenie knižných kútikov a voľný prístup ku knihám
* Kamerový systém v triedach a na chodbách
* Využívanie systému Edupage

**Slabé stránky:**

* Prílišná zaťaženosť dokumentáciou školy, písomnosťami a administráciou
* Kvalifikovanosť, odbornosť zamestnancov
* Zvyšovanie prevádzkových nákladov
* Málo vzájomných hospitácii

**Príležitosti:**

* Záujem zákonných zástupcov detí o umiestnenie detí do MŠ
* Obohacovanie výchovu a vzdelávanie o krúžkovú činnosť
* Možnosti využívania mimorozpočtových zdrojov – sponzorstvo, 2% z daní
* Zapájanie sa do aktuálnych projektov

**Ohrozenia:**

* Zaťaženosť pedagogických zamestnancov administratívnymi prácami
* Navýšenie počtu detí v triedach
* Nízke finančné ohodnotenie učiteľov
* Prípadné napäté medziľudské vzťahy (učitelia, rodičia ...)

**Návrh opatrení na skvalitnenie úrovne výchovy a vzdelávania:**

1. Podporovať právne vedomie a profesijný rozvoj zamestnancov, ďalšie vzdelávanie pedagogických i nepedagogických zamestnancov školy ako súčasť kariérneho rastu, s cieľom zvyšovania kvalitu výchovy a vzdelávania.
2. Hospodáriť s pridelenými finančnými prostriedkami v súlade so všeobecne platnými záväznými normami a internými predpismi zriaďovateľa školy.
3. Zvyšovať objem finančných prostriedkov na celoživotné vzdelávanie pedagógov.
4. Zvyšovanie kvalifikovanosti pedagógov.
5. Pokračovať v práci na projektoch

**13. Finančné a hmotné zabezpečenie**

§ 2. ods. 5 a Informácie o finančnom zabezpečení výchovno-vzdelávacej činnosti školy alebo

školského zariadenia podľa osobitného predpisu

1. Dotácie zo štátneho rozpočtu na žiakov 232 798,00€

2. Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť - školné v sume 82,00€/mesiac

3. Finančné prostriedky prijaté na výchovu a vzdelávanie a spôsob ich použitia v členení podľa viazaného účelu 8 753,00€

**Vnútroškolská kontrola**

Systém vnútroškolskej kontroly a hodnotenia bol rozdelený na tri okruhy – orientačný, tematický a komplexný. Riaditeľka a zástupkyňa zisťovala odbornú úroveň učiteliek, ich metodickú pripravenosť, spôsob odovzdávania poznatkov, vzťah učiteliek k práci, k deťom, úroveň tvorivosti, uplatňovanie nových výchovno – vzdelávacích prístupov a inovačných prvkov a najmä úroveň získaných poznatkov, postojov, hodnôt a spôsobilostí detí v jednotlivých oblastiach predovšetkým formou pozorovaní, rozhovorov s učiteľkami, hospitáciami, kontrolou triednej dokumentácie, príležitostných návštev v triedach.

**Na veľmi dobrej úrovni hodnotím**

* flexibilitu zamestnancov reagovať na aktuálne zmeny spôsobené pandémiou COVID 19,
* ochotu a snahu pedagogického zboru pri uvádzaní nových trendov, obohatenie o nové prvky a metódy práce, schopnosť spolupracovať s druhou učiteľkou na princípoch asertívneho správania a konania,
* vedenie triednej dokumentácie v elektronickej podobe v súlade s platnou legislatívou a postupný prestup na elektronickú triednu knihu,
* efektívne pedagogické porady, na ktorých sa riešili problémy školy, vymieňali sa skúsenosti z praxe, učiteľky sa oboznamovali so závermi zo školení a seminárov, s novými námetmi a podnetmi na zlepšenie a skvalitnenie vzdelávacieho procesu,
* informovanosť o nových právnych normách a predpisoch na úseku školstva, BOZP a PO,
* prácu učiteliek pri pretváraní tried, vytváraní centier aktivít, herných kútikov, vytváraní nových učebných pomôcok a estetizácii prostredia.

**Spolupráca so školskou jedálňou** je na veľmi dobrej úrovni.

Technologické zariadenie, ako aj vybavenie kuchyne je na vysokej úrovni. Osobná i prevádzková hygiena je v súlade ustanoveniami príslušných predpisov. Evidencia vstupných surovín sa vykonáva, vzorky pokrmov sa odkladajú a evidujú podľa predpisov. Dokumentácia správnej výrobnej praxe je v súlade s požiadavkami, monitoring sa vykonáva. Kvalita a zdravotná neškodnosť potravín a podávaných pokrmov je v súlade s platnými predpismi.

**Riaditeľka využívala** demokratické a efektívne princípy riadenia ako sú poznanie jednotlivých členov kolektívu a vzťahov medzi nimi, uvedomovanie si nutnosti hovoriť so zamestnancami o problémoch pracovných, ale aj osobných, poskytovanie priestoru a podielu pri rozhodovaní, kladenie dôrazu na správny informačný systém so zásadou spätnej väzby, podporovanie zvyšovania kvalifikácie a rastu zamestnancov, podporovanie ich sebavedomia, každodenný kontakt so zamestnancami – všetko sa odzrkadlilo v spokojnosti, pohode a dobrých medziľudských vzťahoch.

**14. Spolupráca školy s rodičmi**

§ 2. ods. 5 c Informácie o spolupráci školy alebo školského zariadenia s rodičmi detí alebo žiakov alebo s inými fyzickými osobami, ktoré majú deti alebo žiakov zverené do osobnej alebo pestúnskej starostlivosti

Rodičia sú o všetkých akciách informovaní prostredníctvom , správ v systéme EDUPAGE, informovaných súhlasov, pozvánkami na stránke školy a sociálnych sieťach. Rodičom bola ponúknutá možnosť v prípade záujmu zúčastniť sa pripravovaných akcií organizovaných školou.

Vypracovala : PaedDr. Gabriela Bálintová, riaditeľka školy

V Prievidzi dňa: 30.7. 2022